Tules aɣ-id amek i tesɛedda temẓi-s di tallit-nni ,tenna-d argaz-is yeffeɣ d amjahed “ḥṣiɣ ɣef wass-nni mi yeffeɣ ur d yettuɣal ara , tameddit ttasen-d yimjuhad ad ččen imensi mi qrib d lefjer ad asen-heggi aɛwin .armi d yiwen wass akken kan id d-kecmen tsirkli-d Fransa faqqen deg uxxam i llan neffer-iten d axel ukufi , kecmen-d suffɣen-aɣ-d ɣer berra nnan-aɣ-id ad d-tinim-t anda llan? nugi maca Irumyen faqen-asen anda llan suffɣen-ten-id nɣan-ten gar wallen-nneɣ maca Fransa ur d-truḥ ara kan akka acku d agumi i nesɛa di taddart iten-izenzen, tenna-d iɣaḍaɣ lḥal imi seg daxel i d-tekka tyita mačči seg berrani ”.